Diari Oficial de la Generalitat Valenciana


Sumari del DOGV 4229, del 16-04-2002 (2002/3503)

RESOLUCIÓ de 4 d'abril de 2002, de la Direcció General de Justícia, de la Conselleria de Justícia i Administracions Públiques, per la qual es resol el concurs de trasllats de data 27 de desembre de 2001, pel qual s'oferien llocs de treball de metges forenses en els instituts de Medicina Legal de València, Castelló i Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/3503


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 4 d'abril de 2002, de la Direcció General de Justícia, de la Conselleria de Justícia i Administracions Públiques, per la qual es resol el concurs de trasllats de data 27 de desembre de 2001, pel qual s'oferien llocs de treball de metges forenses en els instituts de Medicina Legal de València, Castelló i Alacant. [2002/S3503]
  
Vist l'expedient instruït, com a conseqüència del concurs de trasllats convocat per Resolució de 27 de desembre de 2001, de la Direcció General de Justícia de la Conselleria de Justícia i Administracions Públiques (DOGV i BOE del 9 de gener de 2002), i de conformitat amb el que estableixen els articles 455 i 500.1 de la Llei Orgànica 6/1985, de l'1 de juliol, del Poder Judicial, article 20 i següents del Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses.
  
Vista la reclamació formulada per la senyora Rosa Roig Alemany, contra la Resolució de 14 de març de 2002, de la Direcció General de Justícia, en la qual es declara la seua exclusió del concurs de trasllats pel motiu de «no portar dos anys des de la presa de possessió en la seua actual destinació».
  
I de conformitat amb el que disposa la base deu de la Resolució de 27 de desembre de 2001, resolc:
  
Primer. Nomenar per als llocs de treball que s'indiquen els metges forenses que en l'annex I es relacionen.
  
Segon. Excloure del concurs de trasllats els funcionaris que a l'annex II es relacionen, amb expressió dels motius d'exclusió.
  
Tercer. Declarar deserts aquells llocs de treball convocats en el concurs que no han sigut coberts per un titular.
  
Quart. El termini per a prendre possessió del nou destí obtingut serà de 10 dies naturals, però quan no implique canvi de residència haurà d'efectuar-se en els tres dies hàbils següents al cessament.
  
El termini per a la presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació d'aquesta resolució en el Boletín Oficial del Estado.
  
Si la resolució comporta reingrés al servei actiu, el termini de presa de possessió haurà de computar-se des de la dita publicació.
  
El còmput dels terminis possessoris s'iniciarà quan finalitzen les llicències que es troben gaudint els funcionaris, llevat que per circumstàncies excepcionals, degudament motivades, se suspenga o revoque el gaudi d'aquestes.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València en un termini de dos mesos, comptadors des de l'endemà al de la seua publicació, conforme el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició, davant de la Direcció General de Justícia en el termini d'un mes, comptador a partir de l'endemà de la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València 4 d'abril de 2002.- El director general de Justícia: Eloy Velasco Núñez.
  
Annex II
  
Exclosos
  
1. Per no pertànyer al Cos de Metges Forenses (base segona. 1)
  
92499040 Ribera Barrachina, Amparo
  
2. Per no portar 1 any en la seua primera destinació (base segona.1)
  
93469112 Bru Gómez, Herminia
  
3. Per no portar 2 anys des de la presa de possessió en la seua actual destinació (base segona.1)
  
75278893 Roig Alemany, Rosa
  
4. Universitats
  
Universitat Miguel Hernández